
«Κυριακή στο χωριό» στην Παναγίτσα Έδεσσας

Ο Μορφωτικός Σύλλογος Ροδίτη Κοζάνης στις 10-1-2010 ημέρα Κυριακή πήρε μέρος στα γυρίσματα της εκπομπής της ΕΤ3 «Κυριακή στο χωριό» στην Παναγίτσα Έδεσσας με το τμήμα των Μωμόγερων.
Οι Μωμόγεροι ντυμένοι με τις παραδοσιακές στολές τους, παρουσίασαν το σατυρικό βακχικό πανάρχαιο δρώμενο στην πλατεία και τους δρόμους του χωριού. Το παρακολούθησαν με ενδιαφέρον και προκάλεσε ευχάριστη εντύπωση στους εκατοντάδες κατοίκους και επισκέπτες της Παναγίτσας Ν. Πέλλας. Μια ακόμα επιτυχημένη συμμετοχή των Μωμόγερων του Συλλόγου μας που παρουσιάστηκε από την εκπομπή της ΕΤ3 «Κυριακή στο χωριό» στις 31-1-2010.

